kardosdrur/scandi-wiki huggingface dataset:
Pompejus Trogus

Gnæus Pompejus Trogus (1. åhundrede e.Kr.) var en romersk historiker, der stammede fra Gallien nærmere bestemt stammen vocontierne.

Hans bedstefar udmærkede sig i krigen mod Quintus Sertorius og fik derfor borgerskab af Gnæus Pompejus Magnus.

Hans værk Historiae pillippicae et totius mundi origines et terrae situs var i 44 bøger, men er i dag gået tabt. Dog er det overleveret gennem den 200 år senere historiker Justin og de såkaldte prologi, der kort beskriver hver bogs indhold.

Trogus starter sit værk med den assyriske konge Ninus, der grundlagde Nineveh. Han undgår i det store hele at tale om Roms historie, da hans ærinde er, at skrive Grækenlands historie på latin. Han kritiserer Sallust og Livius for at bruge for meget plads på retoriske taler.

Eksterne Henvisninger 
 Engelsk oversættelse af Justins forkortelse af Pompejus Trogus' værk

Tjek fødsels- og dødsår
Historikere fra Romerriget
Rodion Jakovlevitj Malinovskij

Rodion Jakovlevitj Malinovskij (, ; født 23. november 1898 i Odessa, Det Russiske Kejserrige, død 31. marts 1967, Moskva, Sovjetunionen) var en sovjetisk marskal, arméchef og forsvarsminister. Han udmærkede sig ved slaget om Stalingrad 1942-1943 og ved de sovjetiske offensiver i Øst- og Centraleuropa fra 1944 til 1945. Forsvarsminister fra 1957 til 1967.

Karriere 
Malinovskij deltog som værnepligtig russisk soldat i 1. verdenskrig. Han deltog også i det russiske ekspeditionskorps, som blev sendt til vestfronten i Frankrig i 1916. Han blev arresteret og blev sendt til Nordafrika for at udføre propaganda blandt sine kammerater, for at de skulle udtræde af krigen. I 1918 vendte Malinovskij tilbage til Rusland for at tilslutte sig Den Røde Hær. Han blev forfremmet til regimentschef under den russiske borgerkrig. Under den spanske borgerkrig var Malinovskij den spanske regerings militære rådgiver.
Efter det tyske angreb på Sovjetunionen fik Malinovskij kommandoen over forskellige afdelinger af forsvaret af Ukraine, inden han i begyndelsen af 1942 fik ledelsen af den stærke 2. gardearmé, som han førte i den sovjetiske offensive fase i slaget om Stalingrad. Derefter havde Malinovskij forskellige chefopgaver ved flere sovjetiske enheder i Ukraine, Rumænien, Ungarn, Østrig og Tjekkoslovakiet.
Efter sejren i Europa deltog Malinovskij i besejringen af den japanske hær i Manchuriet.

Malinovskij var også efter 2. verdenskrig en førende sovjetisk militærperson. Han efterfulgte marshal Georgij Sjukov som Sovjetunionens forsvarsminister. En post som han bevarede til sin død i 1967.

Referencer

Eksterne henvisninger 
 

Russere i 2. verdenskrig
Militærfolk fra Sovjetunionen
Personer fra Odessa
Thomas Bælum

Thomas Bælum (født 5. juni 1978) er en dansk fodboldspiller, der blandt andet spillede for AaB i den danske Superliga.

Referencer

Eksterne henvisninger 

Fodboldspillere fra Danmark
Fodboldspillere fra Aalborg Chang
Fodboldspillere fra AaB
Fodboldspillere fra MSV Duisburg
Fodboldspillere fra Willem II Tilburg
Fodboldspillere fra Silkeborg IF
Fodboldspillere fra Grauballe UGF
Personer fra Aalborg
Ommersyssel

Ommersyssel er egnen mellem Randers Fjord og Mariager Fjord. Den gamle hovedby er købstaden Mariager. Andre byer er bl.a. Assens, Havndal, Dalbyover, Gjerlev, Øster Tørslev og Spentrup. Egnen er traditionelt mere knyttet til Randers og Østjylland end til Nordjylland.

Historie
Landskabet har navn efter det gamle syssel af samme navn, der dog også omfattede egnen ned mod Viborg og Gudenåen (Nørlyng, Sønderlyng og Middelsom herreder). Det gamle syssel blev delt mellem Viborg og Randers amter (fra 1970 Viborg og Århus amter), og det er kun den del der kom til Randers Amt, som i dag kaldes Ommersyssel. Grænsen går omtrent ved motorvejen og jernbanen mellem Randers og Hobro.

Sysler
Othala (rune)

Othala-runen er den nordiske rune for bogstavet O. Den kaldes også Odal-runen.

Odal-runen er ofte associeret med rigdom, ejendom og velstand.

Den blev brugt af den frivillige SS-division Prinz Eugen som bestod af mindretalstyskere fra Kroatien, Serbien, Ungarn og Rumænien. I Tyskland er Othala-runen forbudt, hvis det bruges i forbindelse med gruppen Bundes Nationaler Studenten og Wiking-Jugend.

Runer
Bayersk

Bayersk eller bajersk (på tysk Bairisch) er en dialektgruppe af det højtyske sprog, der tales længst sydøst i det tyske sprogområde

Bayersk dialekt tales bl.a. i forbundslandet Bayern, men dialekten tales også uden for Bayern, ligesom ikke alle bayerske dialekter er bayriske.

Bayrisk kan videre inddeles i tre dialektgrupper:
 nordbayersk, som tales i Bayern i området omkring Nürnberg og Regensburg;
 mellem- eller donaubayersk, der tales i størstedelen af Bayern samt i de østrigske delstater Salzburg, Ober-, Niederösterreich, Wien og Burgenland;
 sydbayersk, der tales i en smal stribe i Bayern syd for Augsburg, de østrigske delstater Tyrol, Kärnten og Steiermark, den italienske provinsen Syd-Tyrol samt Münster- og Samnaundalen i den schweiziske kanton Graubünden.

Historie 
Bayerne som en befolkningsgruppe, som dannede sig i den tidlige middelalder som befolkningen i hertugdømmet Bayern, der udgjorde den sydøstlige del af kongeriget Tyskland. De gamle højtyske dokumenter fra området i Bayern er identificeret som Altbairisch ("gammelt bayersk"), selvom der på dette tidlige tidspunkt er få særpræg, der ville adskille det fra alemannisk tysk. I 1100-tallet begynde dialekten at blive mere unik og forskellig fra andre tyske dialekter.

Referencer 

Tyske dialekter
Bayerns historie
Nazistisk talsymbolik

Nazister har tit brugt talsymbolik for at symbolisere forskellige ord. Dette skyldes, at mange nazistiske symboler er forbudte i lande som Sverige og Tyskland, samt at nazisterne har mødt modstand fra forskellige sider ved åben brug af de normalt kendte nazisymboler. Derfor har de opfundet forskellige talkoder, som er kendte i deres egne kredse, men lidet kendte for andre. 

Talkoderne er ofte forbogstaverne i nogle bestemte ord. De bruges også af og til i forbindelse med hinanden, f.eks. 14/88.

Talsymbolik

14 – De 14 ord 
Tallet 14 står for de såkaldte "14 ord" - "Vi må sikre eksistensen af vores folk og en fremtid for hvide børn" - som blev skrevet af David Lane fra den nazistiske amerikanske terrororganisation "The Order": "We must secure the existence of our people and a future for White children"

18 – Adolf Hitler 
Tallet 18 står for det 1. og 8. bogstav i alfabetet, og refererer altså til Adolf Hitler, da det ligeså er forbogstaverne i hans navn (A og H).

28 – Blood & Honour 
Tallet 28 symboliserer det 2. og det 8. bogstav i alfabetet, hvilket er forbogstaverne for Blood & Honour (B og H).

46 – Dansk Front 
Tallet 46 symboliserer det 4. og det 6. bogstav i alfabetet, hvilket er forbogstaverne for Dansk Front (D og F).

88 – Heil Hitler 
Tallet 8 står for det 8. bogstav i alfabetet, hvilket er forbogstaverne i ordet "Heil Hitler" (H og H).

Nynazisme
Landser

Landser er et nazistisk hardrock- og neo-nazi-Band fra Berlin. Landser er et gammelt tysk ord for en lavt rangeret soldat. Bandet blev oprindeligt kaldt Endlösung (eller 'Den Endelige Løsning' på dansk) og var grundlagt af neo-nazi-gruppen Die Vandalen-Ariogermanische Kampfgemeinschaft. Sammenlignet med mange bands på den ekstreme højrefløj bliver Landser's musiske evner betragtet som høj.

De var det første band som er blevet erklæret for "kriminel forening" i Tyskland, hvilket skete i marts 2005. Det dansk-svenske pladeselskab Nordvind Records distribuerer deres musik. De har kun holdt en enkelt åben koncert til offentligheden, hvor de var iført masker. Dog har de holdt adskillige koncerter på resturanter i Berlin.

Landser ligger navn til mange t-shirts og andet merchandise.

Diskografi 
 Landser: Lunikoff Demo '92, 1992, MC/later CD.
 Landser: Das Reich kommt wieder, 1992, MC/later CD – ulovlig i Tysland.
 Landser: Republik der Strolche, 1995, MC/CD – ulovlig i Tysland.
 Landser: Berlin bleibt deutsch, 1996, CD (identical with "Das Reich kommt wieder", Bootleg) – ulovlig i Tysland.
 Landser: Deutsche Wut, 1998, CD (called "Rock gegen oben") – ulovlig i Tysland.
 Landser: Best of..., 2001, CD. Forbudt siden oktober 2005.
 Landser, Stahlgewitter, Hauptkampflinie (HKL): Amalek – ulovlig i Tysland.
 Landser: Ran an den Feind, 2001, CD – ulovlig i Tysland.
 Landser: Sampler, 2001, CD – ulovlig i Tysland.
 Landser: Endlösung – Final Solution: The Early Years, 2002, CD – ulovlig i Tysland.
 Tanzorchester Immervoll, 2002, CD.
 Rock gegen ZOG – hepp, hepp..., 2003, CD.
 Tribute to Landser, 2003, CD.

Læs også 
 Nazisme
 Anti-semitisme
 Combat 18
 Blood and Honour
 Skrewdriver

Musikgrupper fra Tyskland
Nynazistisk musik
Etableret i 1991
Ophørt i 2003
Trine Andersen (forfatter)

Trine Andersen (født 1969 i Sønder Nissum) er en dansk forfatter.

Trine Andersen debuterede i 1995 med novellesamlingen Hotel Malheureux som hun modtog BogForums Debutantpris for. Hun har desuden udgivet romanen Kompleks (1998), digtsamlingen Den nye verden (2001), romanen Elinor Marks fulde fem (2003), novellesamlingen Anden kønslig omgang (2005), børnebogen Sprint (2005) samt digtsamlingen På den anden side (2008). I 2011 udkom novellesamlingen Det ved vi ikke endnu, som samme år blev præmieret af Statens Kunstråd.

Og i 2015 udgav hun romanen Den røde jord i Mzuzu.

Trine Andersen er uddannet cand.phil. i litteraturvidenskab fra Syddansk Universitet 1996 og modtog Statens Kunstfonds 3-årige arbejdslegat i 2008.

Trine Andersen har derudover modtaget Drassows legat (2017) og Autorernes Hæderspris (2012). I 2016 modtog hun et Literary Arts Residency fra Rockefeller Foundation og boede i den forbindelse en måned på fondets center i Bellagio, Italien.

Hun bor i dag i Farum.

Noter

Ekstern henvisning 
 
 Trine Andersens hjemmeside
 Video af oplæsning fra samlingen "Det Ved Vi Ikke Endnu"

Romanforfattere fra Danmark
Børnebogsforfattere fra Danmark
Novelleforfattere fra Danmark
Digtere fra Danmark
Dansksprogede forfattere fra Danmark
Kvindelige forfattere i det 20. århundrede
Josef von Sternberg

Josef von Sternberg (Jonas Sternberg) (29. maj 1894 i Wien – 22. december 1969 i Hollywood) var en østrigsk-tysk-amerikansk filminstruktør. Han har fået en stjerne på Hollywood Walk of Fame.

Film (udvalg) 

 The Salvation Hunters (1925)
 Den blå engel (1930) (oprindelig titel Der Blaue Engel)
 Shanghai Express (1932)
 Blonde Venus (1932)
 Sergeant Madden (1939)
 Jet Pilot (1957)

Eksterne henvisninger 

 

Filminstruktører fra Tyskland
Filminstruktører fra USA
Hollywood Walk of Fame
Personer fra Wien
Michael Bublé

Michael Steven Bublé OC OBC (født 9. september 1975 i Burnaby, British Columbia, Canada) er en canadisk sanger, sangskriver og musikproducer.

Bublé udgav sit første album som selvudgivelse i 2001 under titlen BaBalu, og fulgte dette op i 2002 med Dream. Herefter skrev han kontrakt med 143 Records/Reprise Records og hans selvbetitlede debutalbum udkom i 2003 og det nåede inde i top 10 i Canada og Storbritannien. Han fik et stort internationalt publikum med sit album It's Time i 2005, samt med det efterfølgende album Call Me Irresponsible (2007) – der toppede både Canadian Albums Chart, UK Albums Chart, Billboard 200, Australian ARIA Albums Chart og adskillige europæiske hitlister. Bublés album Crazy Love (2009) debuterede som nummer 1 på US Billboard 200 efter blot tre dages i handlen, og det forblev der i to uger. Det var også hans fjerde album der nåede førstepladsen på Billboard's Top Jazz Albums. I 2011 udgav han julealbummet Christmas, der toppede Billboard 200 i de sidste fire uger af 2011 og den først euge af 2012, og det nåede top 5 i Storbrtiannien. Christmas blev således hans tredje nummer 1-album i træk på hitlisten. To Be Loved blev udgivet i april 2013 efterfulgt af Nobody but Me i oktober 2016 og Love i november 2018. I 2022 udkom Higher.

Bublé har solgt over 40 millioner albums på verdensplan, og vundet utallige priser, inklusive fire Grammy Awards og adskillige Juno Awards. Bublé har dobbelt statsborgerskab i Canada og Italien.

Diskografi 

 BaBalu (2001)
 Dream (2002)
 Michael Bublé (2003)
 It's Time (2005)
 Call Me Irresponsible (2007)
 Crazy Love (2009)
 Christmas (2011)
 To Be Loved (2013)
 Nobody but Me (2016)
 Love (2018)
 Higher (2022)

Turnéer 
 Michael Bublé: Live in Concert (2004)
 It's Time Tour (2005–06)
 Irresponsible World Tour (2007–08)
 Crazy Love Tour (2010–12)
 To Be Loved Tour (2013–15)
 An Evening with Michael Bublé (2019-21)

Filmografi 
 2000: Duets
 2001: Totally Blonde
 2003: The Snow Walker
 2004: Las Vegas ("Catch of the Day")
 2005: Da Kath & Kim Code
 2005: Michael Bublé: Caught in the Act
 2010: Michael Bublé Meets Madison Square Garden
 2013: Michael Bublé's Day Off
 2016: Tour Stop 148

Referencer

Eksterne henvisninger 

 Michael Bublés officielle hjemmeside
Jens-Jørgen Kofod

Jens-Jørgen Kofod (1946 – 19. januar 2006) var en dansk seminarielektor, cand. mag. og lydbogsindlæser. 

Han fortolkede flere bøger heriblandt Rudolf Erich Raspes Baron Münchhausens eventyr og rejser og Arthur Conan Doyles En studie i rødt til Ebbe Rodes erindringer I strid medvind. Desuden flere digt-indlæsninger, med tekster af bl.a. Klaus Rifbjerg.

Pga. sit arbejde som sprog-lektor havde Kofod en akkuratesse i sin udtale, sin han benyttede under f.eks. indlæsningerne af Keld Koplevs Iscenesat. Skuespillererindinger af Erik Mørk og Ebbe Rodes I strid medvind, hvor teksten giver eksempeler på korrekt udtale.

Lydbogsindlæsere
Skuespillere fra Danmark
Elsteraue

Elsteraue er en kommune i Burgenlandkreis i den sydlige del af den tyske delstat Sachsen-Anhalt, beliggende nordøst for byen Zeitz, og i hjørnet hvor grænserne mellem Sachsen, Thüringen og Sachsen-Anhalt mødes.

Kommunen blev dannet 1. juli 2003 ved en sammenlægning af de tidligere selvstændige kommuner Bornitz, Draschwitz, Göbitz, Könderitz, Langendorf, Profen, Rehmsdorf, Reuden, Spora og Tröglitz med Techwitz.
Plano (Texas)

Plano (engelsk: [ˈpleɪnoʊ]) er en amerikansk by i staten Texas. I 2000 havde byen et indbyggertal på .

Referencer

Ekstern henvisning 
 Planos hjemmeside (engelsk)

Byer i Texas
Forstæder til Dallas
Shreveport

Shreveport er en amerikansk by og administrativt centrum for det amerikanske county Caddo Parish, i staten Louisiana. I 2000 havde byen et indbyggertal på .

Både den kendte countrymusiker, pianisten Floyd Cramer, og den lige så kendte trommeslager, D.J. Fontana, er født i Shreveport. Begge arbejdede i årevis sammen med Elvis Presley.

Referencer

Ekstern henvisning 
Shreveports hjemmeside (engelsk) 

 
Byer i Louisiana
Bad Kösen

Bad Kösen er en kurby ved floden Saale sydvest for Halle ikke langt fra Naumburg (Saale) i Burgenlandkreis i den sydlige del af den tyske delstat Sachsen-Anhalt.

Geografi 

Bad Kösen ligger midt i det nordligste vindistrikt i Tyskland, Saale-Unstrut mellem Apolda i Thüringen og Naumburg i Naturpark Saale-Unstrut-Triasland.

Bydele og landsbyer 

Folgende kommuner og bebyggelser er blevet indlemmet i Bad Kösen :

Eksterne henvisninger 

 Turisme i Bad Kösen
SBS

SBS eller sbs har flere betydninger:
 SBS Broadcasting
 Smart Battery System
Abbeville (Louisiana)

Abbeville er en amerikansk by og administrativt centrum i det amerikanske county Vermilion Parish, i staten Louisiana. I 2000 havde byen et indbyggertal på .

Ekstern henvisning 
 Abbevilles hjemmeside (engelsk)

Byer i Louisiana
Abbeville (Alabama)

Abbeville er en by i den sydøstlige del af staten Alabama i USA. Den er administrativt centrum for det amerikanske county Henry County og har  indbyggere.

Referencer

Eksterne henvisninger 

Byer i Alabama
Isolationisme

Isolationisme er en udenrigspolitik, der går ud på, at et land isolerer sig ved ikke at blande sig i andres sager samtidig med at landet fører protektionistisk politik.

Historiske eksempler på isolationisme kan være Japan under Tokugawa og Irland i store dele af det 20. århundrede.

USA som eksempel

I USA var Monroe-doktrinen det historiske udgangspunkt for en isolationistisk udenrigspolitik. Da amerikanerne under Woodrow Wilson gik ind i første verdenskrig, blev det begrundet i, at amerikanske interesser konkret var truet; men det kan tillige ses som et tegn på, at Wilson principielt var internationalistisk indstillet. Først med Trumandoktrinen blev internationalismen officiel amerikansk udenrigspolitik. 

Isolationismen havde dog stadig betydning for den udenrigspolitiske debat i det republikanske parti i begyndelsen af den kolde krig, og blev især repræsenteret af de førende antikommunister i partiet, Robert Taft og Joseph McCarthy. Isolationismen blev i 1960’erne forfægtet af den nye venstrefløj, bl.a. som en følge af Vietnamkrigen. 

I det republikanske parti fik isolationismen efter Sovjetunionens sammenbrud igen en vis praktisk betydning. Dens fortalere blev anført af Pat Buchanan, der forsøgte at blive partiets præsidentkandidat i både 1992 og 1996. Efter store nederlag ved primærvalgene forlod Buchanan partiet før præsidentvalget i 2000 og som bevægelse er isolationismen uden indflydelse på den aktuelle amerikanske udenrigspolitik. 

Diplomati
Aleksandr Vasilevskij

Aleksandr Mikhajlovitj Vasiljevskij (; født 30. september 1895 i Vitjuga, død 5. december 1977 i Moskva) var en russisk (sovjetisk) general (marskal fra 1943). Mest kendt for at være chef for den sovjetiske generalstab under 2. verdenskrig. Som stabschef var Vasiljevskij ansvarlig for planlægning og koordinering af næsten alle afgørende sovjetiske offensiver, fra slaget om Moskva i 1941 til angrebet på Østpreussen og Königsberg i 1945.

Karriere 
Aleksandr Vasiljevskij begyndte sin militære karriere under 1. verdenskrig. I 1917 nåede han graden kaptajn. I begyndelsen af oktoberrevolutionen kom han til Den Røde Hær og deltog i borgerkrigen i Rusland og i den polsk-sovjetiske krig. Efter borgerkrigen steg han hurtigt i graderne og fik kommandoen over et regiment i 1930. I denne stilling viste han store kundskaber i organisation og træning af sine tropper. Vasiljevskijs evner blev der lagt mærke til, og derfor blev han i 1931 medlem af direktoratet for militær træning. I 1937 blev han forfremmet til medlem af generalstaben.

Ved Tysklands angreb på Sovjetunionen i 1941 (Operation Barbarossa) arbejdede Vasilevskij med koordinering af Moskvas forsvar og med udførelsen af modangrebet i december 1941. Under krigen på østfronten var han aktiv i koordineringen og udførelsen af en række af de større sovjetiske felttog. I juli 1945 blev han udnævnt til øverstkommanderende for de sovjetiske styrker i Fjernøsten og var med til at modtage Japans kapitulation. Efter krigen blev han forsvarsminister, en stilling han beholdt til Stalins død i 1953. Ved Nikita Khrusjtjovs overtagelse af magten blev Vasilevskij forbigået og pensioneret.

Ved sin død blev han begravet ved Kreml som en anerkendelse af hans indsats for landet.

Eksterne links 

Militærfolk fra Sovjetunionen
Russere i 2. verdenskrig
Optøjerne i Tibet 2008

Optøjerne i Tibet 2008 begyndte den 10. marts 2008 på årsdagen for et mislykket oprør mod Kinas kommunistiske partis magt over Tibet i 1959. Selvom det startede som fredelige demonstrationer for uafhængighed udviklede det sig hurtigt til voldlige optøjer. Efterfølgende overfald på ikke tibetanske etniske grupper, afbrænding af biler og bygninger samt plyndringer begyndte den 14. marts 2008. Politiske spændinger, sociale og økonomiske problemer (ikke etniske tibetaneres økonomiske succes i forhold til etniske tibetanere samt stigende inflation) og vrede pga. rygter om at munke var blevet anholdt førte til optøjerne. Optøjerne skete samme uge hvor de fleste toppolitikere i området deltog i Den Nationale Folkekongres i Beijing.

Tibets historie
Kinas historie
Begivenheder i 2008
Fønixordenen

Fønixordenen er en fiktiv hemmelig orden i roman-serien Harry Potter. Ordenen optræder første gang i Harry Potter og Fønixordenen.

Fønixordenens historie 
Fønixordenen blev grundlagt af Hogwarts' rektor Albus Dumbledore, da Lord Voldemort havde sin storhedstid første gang, som et forsøg på at forhindre Voldemort og hans dødsgardister i at få total kontrol over det magiske samfund. Fønixordenen blev sat på vågeblus efter Voldemort forsvandt, efter han havde prøvet at dræbe den spæde Harry Potter. 

Da Voldemort vender tilbage og igen truer det magiske samfund bliver Fønixordenen gendannet. De får til huse i Familien Blacks gamle hus, der nu ejes af Sirius Black. Hovedformålet er, som for den Oprindelige orden, at bekæmpe Voldemort; en sideeffekt heraf er, at Ordenen påtager sig en stor del af ansvaret for Harrys sikkerhed under hans skoletid, da det er blevet spået at han vil blive Voldemorts banemand. 

Adskillige troldmænd og hekse var medlem af både den Oprindelige og den Gendannede Orden.

Ordenens medlemmer

Efterspil 
Fønixordenen døde hen efter Voldemorts sidste fald, eftersom Ordenen eksisterede udelukkende for at arbejde mod Voldemort.

Harry Potter
Personer i Harry Potter-universet
Haslev Station

Haslev Station er en af de oprindelige stationer fra anlægget af Sjællandske Sydbane (fra 1924 Lille Syd) i 1870. Stationsbygning blev opført i samme stil som Tureby og Lundby stationer. Stationsbygningen er blevet udvidet flere gange, første gang med en forlængelse mod syd  i 1883-1887; i de år opførtes også varehuset (nedrevet 2002) overfor stationsbygningen. I 1910 skete en større ombygning, hvor første sal og tagetagen udvidedes mod syd. Der opførtes mod syd desuden et selvstændigt hus til det nye sikringsanlæg. Endelig i 1945-50 fik bygningen endnu en ombygning og stort set det udseende, den har i dag. Her tilføjedes også karnappen på perronen.

Sidesporene lå overfor stationsbygningen (på nordsiden af hovedsporene) – dog med et sidespor fra spor 1 til posthuset. I dag er kun de to togvejsspor tilbage.

Stationen blev anlagt ca. 1 km nord for landsbyen Haslev. Forbindelsen mellem landsbyen og stationen etableredes som Jernbanegade, der i dag er byens handelsgade.

Antal rejsende 
Ifølge Østtællingen 2008 var udviklingen i antallet af dagligt afrejsende:

Noter

Eksterne henvisninger 

Haslev Station på dsb.dk

Station
Stationer på Lille Syd
Station
Corsicana

Corsicana er en amerikansk by og administrativt centrum for det amerikanske county Navarro County i staten Texas. I 2000 havde byen et indbyggertal på .

Ekstern henvisning 
 Corsicanas hjemmeside (engelsk)

Byer i Texas
Garland (Texas)

Garland er en amerikansk by og administrativt centrum i det amerikanske county Dallas County, i staten Texas. Byen har  indbyggere.

Referencer

Ekstern henvisning 
 Garlands hjemmeside (engelsk) 

Byer i Texas
Forstæder til Dallas
Museet for Religiøs Kunst

Museet for Religiøs Kunst er et kunstmuseum beliggende i Lemvig ved Limfjorden og fokuserer på den religiøse kunst.

I opbygningen af samlingen og i udstillingspolitikken sigter museet mod at vise hvorledes den religiøse dimension kommer til udtryk i kunsten i det 20. århundrede og i samtidskunsten. Museets faste samling består dels af Bodil Kaalund Samlingen med Bibelillustrationerne fra 1992, dels af passionsserien af Georg Rouault fra 1939 og flere enkelte værker af Marc Chagall, Andrei Kolkoutine, Peter Brandes, Sven Havsteen-Mikkelsen og Erik Heide. Desuden er en række fremtrædende kunstnere repræsenteret.

Første etape af kunstmuseet blev bygget i 1994 ved hjælp fra bl.a. by, amt og private fonde på grunden for byens tidligere sommerrestaurant, som nedbrændte. En udvidelse af museet kom i 1998, hvilket muliggjorde plads til skiftende udstillinger.

Eksterne henvisninger 
 Hjemmeside for Museet for Religiøs Kunst

Museer i Region Midtjylland
Lemvig
Museer etableret i 1994
Kunstmuseer i Danmark
Ceviche

Ceviche (også stavet cebiche, seviche eller cevice) er en kold fiskesalat, der ofte består af frisk søtunge, rejer eller blæksprutte marineret med engelsk sovs, lime, koriander og løg. Retten er populær i de latinamerikanske lande, ingredienserne varierer efter region. Stammer fra Vicekongedømmet i Peru. En teori mener, at retten har fået navnet fra sproget quechua "siwichi". 

Mad fra Peru
Amazonas (region i Peru)

Amazonas er en region i det nordlige Peru. Den grænser til Ecuador mod nord og vest, Cajamarca mod vest, La Libertad mod syd, og Loreto og San Martín mod øst. Hovedbyen er Chachapoyas.

Perus regioner